Lower Largo
Lower Largo  je naselje na istoku Škotske od 1,900 stanovnika.

Lower Largo administrativno podpada pod Područno vijeće - Fife.

Geografske karakteristike
Lower Largo leži u istoimenom zaljevu, na sjevernoj obali zaljeva Firth of Forth - 18 km sjeveroistočno od Kirkcaldya.

Historija
Lower Largo je vijekovno prosperitetno ribarsko mjesto poznato po proizvodnji mreža i pletenina. Na istočnom kraju naselja stere se 
brdo Temple, za koje postoji legenda da je bilo u vlasništvu srednjovjekovnih vitezova templara koje je u 
Kraljevinu Škotsku doveo kralj David I u 12. vijeku.  

Romanopisac Daniel Defoe posjetio je Lower Largo 1706. kako bi se bolje upoznao sa Alexandrom Selkirkom koji je rođen u Largu 1676.

To je radio u sklopu priprema za pisanje romana o Robinsonu Crusou, jer je Selkirk proživio četiri godina na pustom otoku arhipelaga Juan Fernández. Njemu u čast podignut je spomenik, ispred njegove rodne 
kuće.

Početkom 19. vijeka počeli su voziti parobrodi preko Firth of Fortha na južnu obalu, a željeznica je došla do mjesta 1856. i odtad je postao turistička atrakcija, kako zbog Selkirka tako i zbog 
pješčanih plaža.
  
Naselje je 1978. proglašeno zaštićenim krajem.

Izvori

Vanjske veze 

 Lower Largo na portalu The Gazetteer for Scotland 

Naselja u Škotskoj